Mona Allen

Munna Hafiraneza Allen (lahir 28 Januari 1986) atau lebih dikenali sebagai Mona Allen ialah seorang pelakon wanita Malaysia. Beliau berdarah campuran Melayu-Scotland. Beliau pernah menjadi hos program Sinaran Pasport Kegemilangan tahun 2000. Beliau juga terkenal dengan watak Ramona dalam Monalisa dan juga watak antagonis iaitu Maria dalam Hati Yang Dikhianati.

Kerjaya
Mona memulakan kerjayanya pada 1999 dengan membintangi iklan Celcom, seterusnya menjadi pengacara rancangan Sinaran Pasport Kegemilangan di TV3, namun meninggalkan bidang seni kerana ingin memberi tumpuan kepada pelajarannya. Kejayaanya sebagai pelakon hadir menerusi watak sebagai Ramona dalam drama Monalisa lakonan bersama Zara Zya. Sebelum Monalisa, Mona telah membintangi beberapa drama TV termasuk Mr. Donat Karamel dan Cik Serba Tahu. Beliau membuat penampilan sulung di layar lebar menerusi filem Manap Karaoke arahan Mamat Khalid di mana beliau berlakon di samping suaminya, Pekin Ibrahim.

 Kehidupan peribadi 
Mona dilahirkan pada 28 Januari 1986 di Pulau Pinang. Beliau mewarisi darah kacukan Scottish di sebelah ibunya kerana datuknya berbangsa British dari Scotland, Great Britain dan neneknya berketurunan Melayu. Beliau berkahwin dengan pelakon dan pengarah Pekin Ibrahim pada 7 Disember 2018. Pasangan ini dikurniakan bayi lelaki yang dilahirkan pada 31 Ogos 2022, bersempena Hari Kemerdekaan Malaysia ke-65. Mona dan Pekin menamakan anak sulung mereka sebagai Petra Pekin.

Kontroversi
Mona sebelum ini pernah mencetuskan kontroversi kerana beliau berpakaian seksi ketika berada di perkuburan semasa menjalani penggambaran drama Monalisa, sekaligus menerima kecaman daripada warganet. Dalam temuramah dengan Utusan Malaysia'', beliau berkata: "Saya mendukung watak bernama Mona yang digambarkan sebagai gadis ego dan bongkak. Maka, itulah cara pemakaian yang ditetapkan demi menonjolkan watak saya. Tiada sedikit pun terniat untuk mempersendakan agama, apatah lagi sengaja berpakaian begitu. Apapun, saya mohon maaf jika mengguris perasaan banyak pihak".

Filemografi

Filem

Drama

Telefilem

Televisyen

Rujukan

Pautan luar
 
 
 Saluran Mona Allen di YouTube

Kelahiran 1986
Orang hidup
Orang Malaysia berketurunan Melayu
Muslim Malaysia
Orang Malaysia berketurunan Inggeris
Orang Malaysia berketurunan Scotland
Orang dari Pulau Pinang
Pelakon wanita Malaysia
Pelakon televisyen Malaysia
Pengacara televisyen Malaysia